ডক্টর ঝিভাগো () হল ডেভিড লিন পরিচালিত ১৯৬৫ আমেরিকান-ইতালীয় বছরের মহাকাব্য রোমান্টিক নাটকচলচ্চিত্র। ১৯১৭ থেকে ১৯২২ সালে প্রথম বিশ্বযুদ্ধ ও রুশ গৃহযুদ্ধের মাঝামাঝি সময়ের রাশিয়ার পটভূমিতে এবং বরিস পাস্তের্নাকের ১৯৫৭ সালে প্রকাশিত একই নামের উপন্যাস অবলম্বনে ছবিটি নির্মিত। পশ্চিমা দেশগুলোতে তুমুল জনপ্রিয় হওয়া স্বত্ত্বেও বইটি কয়েক দশক সোভিয়েত ইউনিয়নে নিষিদ্ধ ছিল। ফলে ছবিটি সোভিয়েত ইউনিয়নের নির্মাণ করা যায় নি এবং এর পরিবর্তে ছবিটির বেশির ভাগ দৃশ্য স্পেনে চিত্রায়িত হয়।  এই চলচ্চিত্রে নাম ভূমিকায় অভিনয় করেন ওমর শরিফ। রুশ বিপ্লব ও গৃহযুদ্ধের ফলে ইউরি ঝিভাগোর জীবনে পরিবর্তন আসে। তিনি লারা আন্টিপোভা নামে এক বিবাহিত নারীর প্রতি আকৃষ্ট হন। লারা চরিত্রে অভিনয় করেন জুলি ক্রিস্টি। ঝিভাগোর স্ত্রী টোনিয়া চরিত্রে অভিনয় করেন জেরাল্ডিন চ্যাপলিন। অন্যান্য পার্শ্ব ভূমিকায় অভিনয় করেন আলেক গিনেজ, রড স্টাইগার, টম কর্টনি, রাফ রিচার্ডসন, সিওভান ম্যাককেনা ও রিটা টুশিংহাম।  সমসাময়িক সমালোচকেরা ছবির দৈর্ঘ্যের ব্যাপারে অভিযোগ করেন, কিন্তু প্রেমের গল্পের গভীরত্ব ও মানবীয় বিষয়বস্তুর বিষয়ে চলচ্চিত্রের গল্পের প্রশংসা করেন। সময়ের সাথে সাথে চলচ্চিত্রটির সুনাম বাড়তে থাকে। ৩৮তম একাডেমি পুরস্কারে ছবিটি ৫টি বিভাগে পুরস্কার লাভ করে: শ্রেষ্ঠ গৃহীত চিত্রনাট্য, মৌলিক সুর, চিত্রগ্রহণ, শিল্প নির্দেশনা ও পোশাক পরিকল্পনা; এবং শ্রেষ্ঠ চলচ্চিত্র ও শ্রেষ্ঠ পরিচালনাসহ আরও ৫টি বিভাগে মনোনয়ন লাভ করে। এছাড়া ২৩তম গোল্ডেন গ্লোব পুরস্কারে ছবিটি শ্রেষ্ঠ নাট্য চলচ্চিত্র ও শ্রেষ্ঠ অভিনেতা - নাট্য চলচ্চিত্রসহ ৫টি বিভাগে পুরস্কার লাভ করে।  ছবিটি ১৯৯৮ সালে আমেরিকান ফিল্ম ইনস্টিটিউটের ১০০ বছর... ১০০ চলচ্চিত্র তালিকায় ৩৮তম স্থান অধিকার করে, এবং পরের বছর ব্রিটিশ ফিল্ম ইনস্টিটিউটের শীর্ষ ১০০ ব্রিটিশ চলচ্চিত্র তালিকায় ২৭তম স্থান অধিকার করে।  কুশীলব   ওমর শরিফ - ডক্টর ইউরি আন্দ্রেইভিচ ঝিভাগো  তারেক শরিফ - ৮ বছর বয়সী ইউরি  জুলি ক্রিস্টি - লারা আন্টিপোভ  জেরাল্ডিন চ্যাপলিন - টোনিয়া গ্রোমেকো  রড স্টাইগার - ভিক্টর ইপোলিটোভিচ কোমারভ্‌স্কি  আলেক গিনেজ - লেফটেন্যান্ট জেনারেল ইয়েভগ্রাফ আন্দ্রেইভিচ ঝিভাগো  টম কর্টনি - পাভেল "পাশা" আন্টিপভ / স্ট্রালনিকভ  রিটা টুশিংহাম - তানিয়া কোমারভা / "তরুণী"  রাফ রিচার্ডসন - আলেক্সান্দ্‌র মাক্সিমোভিচ গ্রোমেকা  সিওভান ম্যাকেনা - আনা গ্রোমেকা  জেফ্রি রকল্যাণ্ড - সাশা  বের্নার্ড কে - কুরিল  ক্লাউস কিন্‌স্কি - কস্টোয়েড আমোরস্কি  জেরার্ড টিচি - লিবেরিউস  নোয়েল উইলিয়াম - রাজিন  জেফ্রি কিন - প্রফেসর বরিস কুর্ট  আন্দ্রিয়েন কোরি - অ্যামেলিয়া  জ্যাক ম্যাকগোরান - পেটিয়া  মার্ক এডেন - বাঁধের প্রকৌশলী  এরিক চিটি - বৃদ্ধ যোদ্ধা  রজার ম্যাক্সওয়েল - কর্নেল  উলফ ফ্রিস - দূত  গোয়েন নেলসন - নারী দ্বাররক্ষক  লুসি ওয়েস্টমোর - কাটিয়া  লিলি মুরাটি - ট্রেন থেকে লাফিয়ে পড়া ব্যক্তি  পিটার ম্যাডেন - রাজনৈতিক কর্মকর্তা  মুক্তি ডক্টর ঝিভাগো চলচ্চিত্রটি ১৯৬৫ সালের ২২শে ডিসেম্বর প্রেক্ষাগৃহে মুক্তি পায় এবং মার্কিন যুক্তরাষ্ট্র ও কানাডায় ১১১.৭ মিলিয়ন মার্কিন ডলার আয় করে। মুদ্রাস্ফীতির ভিত্তিতে এটি মার্কিন যুক্তরাষ্ট্র ও কানাডায় সর্বকালের অষ্টম শীর্ষ আয়কারী চলচ্চিত্র। এছাড়া মুদ্রাস্ফীতির ভিত্তিতে এটি বিশ্বব্যাপী সর্বকালের অষ্টম শীর্ষ আয়কারী চলচ্চিত্র। ছবিটি ১৯৬৬ সালে কান চলচ্চিত্র উৎসবে প্রদর্শিত হয়। ২০০২ সালে এর ৩৫তম বার্ষিকী সংস্করণ ডিভিডি (দুই ডিস্ক সেট) ও ২০১০ সালে আরেকটি সংস্করণের ব্লু-রে (একটি বইসহ তিন ডিস্ক সেট) প্রকাশিত হয়।  পুরস্কার ও মনোনয়ন  পুরস্কার বিভাগ মনোনীত/বিজয়ী ফলাফল  ৩৮তম একাডেমি পুরস্কার শ্রেষ্ঠ শিল্প নির্দেশনা জন বক্স, টেরেন্স মার্শ; সেট: দারিও সিমিওনি  শ্রেষ্ঠ চিত্রগ্রহণ ফ্রেডি ইয়ং  শ্রেষ্ঠ গৃহীত চিত্রনাট্য রবার্ট বোল্ট  শ্রেষ্ঠ পোশাক পরিকল্পনা ফিলিস ডাল্টন  শ্রেষ্ঠ মৌলিক সুর মরিস জের  শ্রেষ্ঠ চলচ্চিত্র কার্লো পন্টি (প্রযোজক)  শ্রেষ্ঠ পরিচালক ডেভিড লিন  শ্রেষ্ঠ পার্শ্ব অভিনেতা টম কর্টনি  শ্রেষ্ঠ চিত্রসম্পাদনা নরম্যান স্যাভেজ  শ্রেষ্ঠ শব্দগ্রহণ এ.ডব্লিউ. ওয়াটকিন্স, ফ্রাঙ্কলিন মিল্টন, এমজিএম শব্দ বিভাগ  ২৩তম গোল্ডেন গ্লোব পুরস্কার শ্রেষ্ঠ নাট্য চলচ্চিত্র ডক্টর ঝিভাগো  শ্রেষ্ঠ পরিচালক ডেভিড লিন  শ্রেষ্ঠ অভিনেতা - নাট্য চলচ্চিত্র ওমর শরিফ  শ্রেষ্ঠ চিত্রনাট্য রবার্ট বোল্ট  শ্রেষ্ঠ মৌলিক সুর মরিস জের  বর্ষসেরা নতুন তারকা জেরাল্ডিন চ্যাপলিন  ১৯তম বাফটা পুরস্কার শ্রেষ্ঠ চলচ্চিত্র, যে কোন উৎস কার্লো পন্টি, ডেভিড লিন  শ্রেষ্ঠ ব্রিটিশ অভিনেতা রাফ রিচার্ডসন  শ্রেষ্ঠ ব্রিটিশ অভিনেত্রী জুলি ক্রিস্টি  লরেল পুরস্কার শ্রেষ্ঠ চলচ্চিত্র ডক্টর ঝিভাগো  শ্রেষ্ঠ নাট্য অভিনেতা ওমর শরিফ ২য় স্থান শ্রেষ্ঠ নাট্য পার্শ্ব অভিনেতা টম কর্টনি ৩য় স্থান  আমেরিকান ফিল্ম ইনস্টিটিউটের স্বীকৃতি  এএফআইয়ের ১০০ বছর...১০০ চলচ্চিত্র - ৩৯তম  এএফআইয়ের ১০০ বছর...১০০ আবেগ - ৭ম  এএফআইয়ের ১০০ বছরের চলচ্চিত্রের সুর - মনোনীত  এএফআইয়ের ১০০ বছর...১০০ চলচ্চিত্র (১০ম বার্ষিকী সংস্করণ) - মনোনীত  এএফআইয়ের ১০ শীর্ষ ১০ - মনোনীত মহাকাব্যিক চলচ্চিত্র  তথ্যসূত্র  বহিঃসংযোগ         বিষয়শ্রেণী:১৯৬৫-এর চলচ্চিত্র বিষয়শ্রেণী:১৯৬০-এর দশকের প্রণয়ধর্মী নাট্য চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:রুশ ভাষার চলচ্চিত্র বিষয়শ্রেণী:চলচ্চিত্রে ব্যভিচার বিষয়শ্রেণী:ডেভিড লিন পরিচালিত চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন প্রণয়ধর্মী নাট্য চলচ্চিত্র বিষয়শ্রেণী:মার্কিন মহাকাব্যিক চলচ্চিত্র বিষয়শ্রেণী:মার্কিন যুদ্ধভিত্তিক চলচ্চিত্র বিষয়শ্রেণী:মেট্রো-গোল্ডউইন-মেয়ারের চলচ্চিত্র বিষয়শ্রেণী:যুদ্ধ বিরোধী চলচ্চিত্র বিষয়শ্রেণী:রাশিয়ার পটভূমিতে চলচ্চিত্র বিষয়শ্রেণী:রুশ উপন্যাস অবলম্বনে চলচ্চিত্র বিষয়শ্রেণী:সত্য ঘটনা অবলম্বনে চলচ্চিত্র বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ মৌলিক সুরের জন্য একাডেমি পুরস্কার বিজয়ী চলচ্চিত্র বিষয়শ্রেণী:ব্রিটিশ যুদ্ধভিত্তিক নাট্য চলচ্চিত্র বিষয়শ্রেণী:ব্রিটিশ প্রণয়ধর্মী নাট্য চলচ্চিত্র বিষয়শ্রেণী:ব্রিটিশ মহাকাব্যিক চলচ্চিত্র বিষয়শ্রেণী:প্রণয়ধর্মী মহাকাব্যিক চলচ্চিত্র বিষয়শ্রেণী:স্পেনে ধারণকৃত চলচ্চিত্র বিষয়শ্রেণী:১৮৯০-এর দশকের পটভূমিতে চলচ্চিত্র বিষয়শ্রেণী:১৯০০-এর দশকের পটভূমিতে চলচ্চিত্র বিষয়শ্রেণী:সত্য ঘটনা অবলম্বনে মহাকাব্যিক চলচ্চিত্র বিষয়শ্রেণী:কানাডায় ধারণকৃত চলচ্চিত্র বিষয়শ্রেণী:ইতালীয় যুদ্ধভিত্তিক চলচ্চিত্র বিষয়শ্রেণী:ইতালীয় প্রণয়ধর্মী নাট্য চলচ্চিত্র বিষয়শ্রেণী:যুদ্ধবিরোধী চলচ্চিত্র বিষয়শ্রেণী:১৯১০-এর দশকের পটভূমিতে চলচ্চিত্র বিষয়শ্রেণী:১৯২০-এর দশকের পটভূমিতে চলচ্চিত্র বিষয়শ্রেণী:১৯৩০-এর দশকের পটভূমিতে চলচ্চিত্র বিষয়শ্রেণী:১৯৪০-এর দশকের পটভূমিতে চলচ্চিত্র বিষয়শ্রেণী:শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র বিষয়শ্রেণী:ঐতিহাসিক মহাক্যাবিক চলচ্চিত্র বিষয়শ্রেণী:১৯৬০-এর দশকের ইংরেজি ভাষার চলচ্চিত্র বিষয়শ্রেণী:১৯৬০-এর দশকের মার্কিন চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র